***Гран-пры Малайзіі 2014 года*** (англ.: 2014 Formula 1 Petronas Malaysia Grand Prix) - гоначны этап Чэмпіяната Свету ў класе Формула-1, які адбыўся 30 сакавіка 2014 на аўтадроме Сепанг у Малайзіі. Гэта быў другі этап Чэмпіяната Свету сезона 2014 года. У гоначны ўік-энд цалкам дамініравалі пілоты каманды Mercedes. Льюіс Хэмілтан выйграў кваліфікацыю, гонку, таксама паказаў найлепшы круг у гонцы, нікому не саступіўшы лідарства за 56 кругоў. Ніка Розберг стаў другім. Для каманды Mercedes дубль на подыуме стаў першым з Гран-Пры Італіі 1955 года, калі першыя две пазіцыі атрымалі Хуан-Манэль Фанхіа і П'ера Таруффі.

Справаздача
-----------

### Кваліфікацыя

Кваліфікацыя пачалася з затрымкай амаль што ў гадзіну з-за моцнай залевы, што накрыла Сепанг. Старт сэсіі пераносіўся 4 разы, пакуль дождж не супакоіўся і траса не стала прыгоднай для заездаў. Пагроза ўзмацнення дажджу вынудзіла пілотаў стартаваць усім разам, што ўскладніла кваліфікацыю. Першым найлепшы час у даждажавых умовах паказаў лідар чэмпіянату Ніка Розберг - да самага канчатка першай сэсіі гэты вынік ніхто так не пераўзышоў. Другі час паказаў на сваім Mercedes Льюіс Хэмілтан, трэцім стаў Себасцьян Фетэль. Дадзеныя вынікі абумовілі кола барацьбітаў за поўл-пазіцыю ў Малайзіі. Першая кваліфікацыйная сэсія не здолела прадоўжыцца 18 хвілін. Шведскі пілот Caterham Маркус Эрыксан не здолеў правільна патрапіць у паварот і разбіў свой балід аб рэльс бяспечнасці, таксама патрапіў у рэкламны шчыт. Недабіткі, якія засталіся на трасе пасля аварыі Эрыксана, прымуслі сцюардаў спыніць сэсію за 35 секунд да яе заканчэння і не працягваць яе далей. Зноў няўдала выступіў Пастор Мальданада, які не здолеў трапіць у другую сэсію.

У другой кваліфікацыйнай сэсіі інтэнсіўнасць дажджу знізілася, але траса па-ранейшаму заставлася мокрай. Некаторыя пілоты спрабавалі паказаць час на прамежкавай гуме, але безвынікова. Пачатак сэсіі адзначыўся сутыкненнем Фернанда Алонса і Данііла Квята, у выніку чаго сэсія была спынена на 6 хвілін, каб прыбраць з трасы недабіткі пярэдняга антыкрыла Toro Rosso Квята. Падвеска пярэдняга левага кола Алонса была пашкоджана, але тэхнікі Ferrari здолелі выпусціць іспанца на трасу. Другую сэсію выйграў Льюіс Хэмілтан у барацьбе з Себасцьянам Фетэлем.

У трэцяй сэсіі асноўная барацьба за поўл-пазіцыю ішла паміж пілотамі Mercedes і Себасцьянам Фетэлем. Пілоты McLaren эксперыментавалі з гумай, у выніку чаго Джэнсан Батан не здолеў уключыцца ў барацьбу за першыя пяць месцаў на старце. Хэмілтан зноў выйграў кваліфікацыю, як і ў Аўстраліі. Фетэль на гэты раз быў другім, Ніка Розберг і Фернанда Алонса занялі адпаведна трэцяе і чацвёртае месцы.

Пасля кваліфікацыі пілот Williams Вальтэры Ботас быў пакараны трыма пазіцыямі на старце за перашкоду Даніэлю Рык'ярда падчас другога сэгмента.

### Гонка

Яшчэ перад гонкай высветлілася, што Серхіа Перэс не прыме ўдзел у гонцы: яго Force India сутыкнулася з тэхнічнымі праблемамі на шляху да стартавай рашоткі. Таму ў гонцы ўдзельнічалі не 22, а 21 пілот.

Хэмілтан захапіў лідарства адразу пасля старта, у той час як Фетэль стартаваў няўдала - яго апярэдзілі Ніка Розберг і Даніэль Рык'ярда. На першым крузе адбылося сутыкненне Пастора Мальданада і Жуля Б'яншы. Камісары прызналі вінаватым у сутыкненні Б'яншы і пакаралі пяцісекундным штрафам stop & go. Негледзячы на тое, што абодва пілота здолелі працягнуць гонку, далей за восьмы круг ні Б'яншы, ні Мальданада не праехалі і сышлі па тэхнічных прычынах.

Кімі Райканен страціў некалькі пазіцый на старце, а на другім крузе сутыкнуўся з Кевінам Магнусэнам, у выніку чаго фінскі пілот атрымаў пракол задняга правага кола. Вымушаны піт-стоп адкінуў Райканена на апошняе месца. Магнусэна пакаралі пяцісекундным штрафам stop & go, а Райканен так і не здолеў вярнуцца ў ачковую зону да самога фініша гонкі. Толькі на апошніх кругах Райканен здолеў навязаць барацьбу Раману Гражану за адзінаццатае месца.

Себасцьян Фетэль вёў барацьбу спачатку з Даніэлем Рык'ярда за трэцяе месца, а потым з Ніка Розбергам за другое. Але, не гледзячы на ўсе спробы дагнаць Розберга, Фетэль не здолеў наблізіцца да пілота Mercedes менш чым на секунду. Рык'ярда, які саступіў у барацьбе за трэцяе месца Фетэлю, адбіваў атакі Фернанда Алонса. У выніку, Рык'ярда стаў ахвярай дзеянняў сваёй каманды: на чарговым планавым піт-стопе яму дрэнна зафіксавалі пярэдняе левае кола і выпусцілі на піт-лэйн. Негледзячы на тое, што механікі праблему своечасова заўважылі і ліквідавалі, камісары пакаралі Рык'ярда дзесяцісекундным штрафам stop & go. Але Рык'ярда не паспеў адбыць пакаранне, бо пашкодзіў пярэдняе антыкрыло на наступным крузе, а потым спыніў удзел у гонцы з-за тэхнічных праблем. Яго штраф быў перанесены на наступны Гран-Пры ў Бахрэйне, дзе ён будзе пакараны дзесяццю пазіцыямі на старце.

Апошнія кургі гонкі адзначаліся актывізацыяй Фернанда Алонса, які нагнаў Ніка Хюлькенберга і даехаў да чацвёртага месца. У другой палове дзясяткі пілоты Williams актывізавалі свой ціск на Джэнсана Батана. Вальтэры Ботас быў відавочна хутчэйшы за Феліпе Масу, і кіраўніцтва Williams загадала Масе прпусціць Ботаса, каб апошні змог прадоўжыці ціск на Батана. Але Маса не падпарадкаваўся загадам з боксаў і даехаў да фініша ўслед за Батанам і наперадзе Ботаса.

Хэмілтан выйграў гонку, не саступіўшы нікому лідарства. Ён таксама паказаў найхутчэйшы круг і такім чынам атрымаў так званы Вялікі Шлем. Сваю перамогу Хэмілтан прысвяціў пасажырам зніклага рэйса MH370 Малайскіх авіяліній. Розберг фінішаваў другім і змацаваў сваё лідарства ў Чэмпіянаце. Фетэль стаў трэцім і набраў першыя ачкі ў чэмпіянаце, як для сябе, так і для каманды Red Bull. Алонса, як і ў Аўстраліі, стаў чацвёртым. Хюлькенберг заняў высокае пятае месца. Топ 10 дапоўнілі Батан, Маса, Ботас, Магнусэн і Квят.

Класіфікацыя
------------

### Кваліфікацыя

| Пазіцыя | Пілот | Канструктар | Q1 | Q2 | Q3 | На старце |
| --- | --- | --- | --- | --- | --- | --- |
| 01 | Сцяг Вялікабрытаніі Льюіс Хэмілтан | Mercedes | 1:57,202 | **1:59,041** | **1:59,431** | 01 |
| 02 | Сцяг Германіі Себасцьян Фетэль | Red Bull Racing-Renault | 1:57,654 | 1:59,399 | 1:59,486 | 02 |
| 03 | Сцяг Германіі Ніка Розберг | Mercedes | **1:57,183** | 1:59,445 | 2:00,050 | 03 |
| 04 | Сцяг Іспаніі Фернанда Алонса | Ferrari | 1:58,889 | 2:01,356 | 2:00,175 | 04 |
| 05 | Сцяг Аўстраліі Даніэль Рык'ярда | Red Bull-Renault | 1:58,913 | 2:00,147 | 2:00,541 | 05 |
| 06 | Сцяг Фінляндыі Кімі Райканен | Ferrari | 1:59,257 | 2:01,532 | 2:01,218 | 06 |
| 07 | Сцяг Германіі Ніка Хюлькенберг | Force India-Mercedes | 1:58,883 | 2:00,839 | 2:01,712 | 07 |
| 08 | Сцяг Даніі Кевін Магнусэн | McLaren-Mercedes | 2:00,358 | 2:02,094 | 2:02,213 | 08 |
| 09 | Сцяг Францыі Жан-Эрык Вернь | Toro Rosso-Renault | 2:01,689 | 2:02,096 | 2:03,078 | 09 |
| 10 | Сцяг Вялікабрытаніі Джэнсан Батан | McLaren-Mercedes | 2:00,889 | 2:01,810 | 2:04,053 | 10 |
| 11 | Сцяг Расіі Данііл Квят | Toro Rosso-Renault | 2:01,175 | 2:02,351 | — | 11 |
| 12 | Сцяг Мексікі Эстэбан Гуцьерэс | Sauber-Ferrari | 2:01,134 | 2:02,369 | — | 14 |
| 13 | Сцяг Бразіліі Феліпэ Маса | Williams-Mercedes | 2:00,047 | 2:02,460 | — | 12 |
| 14 | Сцяг Мексікі Серхіа Перэс | Force India-Mercedes | 2:00,076 | 2:02,511 | — | 13 |
| 15 | Сцяг Фінляндыі Вальтэры Ботас | Williams-Mercedes | 1:59,709 | 2:02,756 | — | 17 |
| 16 | Сцяг Францыі Раман Гражан | Lotus F1-Renault | 2:00,202 | 2:02,885 | — | 15 |
| 17 | Сцяг Венесуэлы Пастор Мальданада | Lotus F1-Renault | 2:02,074 | — | — | 16 |
| 18 | Сцяг Германіі Адрыян Зуціл | Sauber-Ferrari | 2:02,131 | — | — | 18 |
| 19 | Сцяг Францыі Жуль Б'яншы | Marussia F1-Ferrari | 2:02,702 | — | — | 19 |
| 20 | Сцяг Японіі Камуі Кабаясі | Caterham F1-Renault | 2:03,595 | — | — | 20 |
| 21 | Сцяг Вялікабрытаніі Макс Чылтан | Marussia F1-Ferrari | 2:04,388 | — | — | 21 |
| 22 | Сцяг Швецыі Маркус Эрыксан | Caterham F1-Renault | 2:04,407 | — | — | 22 |
| Час 107%: 2:05,385 хв. (ад найлепшага выніка К1 1:57,183 хв.) |
| Крыніца: F1.com |
|

Заўвагі
1. ↑  Вальтэры Ботас быў пакараны трыма пазіцыямі на старце за перашкоду Даніэлю Рык'ярда падчас другога сэгмента.

### Гонка

| Паз. | Пілот | Канструктар | Кругі | Піт-стопы | Час | Старт | Найхутчэйшы круг |
| --- | --- | --- | --- | --- | --- | --- | --- |
| 01 | Сцяг Вялікабрытаніі Льюіс Хэмілтан | Сцяг Германіі Mercedes | 56 |  | 1:40:25,974 | 01 | **1:43,066 (53)** |
| 02 | Сцяг Германіі Ніка Розберг | Сцяг Германіі Mercedes | 56 |  | + 17,313 | 03 | 1:43,960 (55) |
| 03 | Сцяг Германіі Себасцьян Фетэль | Сцяг Аўстрыі Red Bull Racing-Renault | 56 |  | + 24,534 | 02 | 1:44,289 (51) |
| 04 | Сцяг Іспаніі Фернанда Алонса | Сцяг Італіі Ferrari | 56 |  | + 35,992 | 04 | 1:44,165 (47) |
| 05 | Сцяг Германіі Ніка Хюлькенберг | Сцяг Індыі Force India-Mercedes | 56 |  | + 47,199 | 07 | 1:45,982 (38) |
| 06 | Сцяг Вялікабрытаніі Джэнсан Батан | Сцяг Вялікабрытаніі McLaren-Mercedes | 56 |  | + 1:23,691 | 10 | 1:46,039 (47) |
| 07 | Сцяг Бразіліі Феліпэ Маса | Сцяг Вялікабрытаніі Williams-Mercedes | 56 |  | + 1:25,076 | 13 | 1:44,897 (44) |
| 08 | Сцяг Фінляндыі Вальтэры Ботас | Сцяг Вялікабрытаніі Williams-Mercedes | 56 |  | + 1:25,537 | 18 | 1:45,475 (31) |
| 09 | Сцяг Даніі Кевін Магнусэн | Сцяг Вялікабрытаніі McLaren-Mercedes | 55 |  | + 1 Круг | 08 | 1:45,373 (44) |
| 10 | Сцяг Расіі Данііл Квят | Сцяг Італіі Toro Rosso-Renault | 55 |  | + 1 Круг | 11 | 1:46,695 (36) |
| 11 | Сцяг Францыі Раман Гражан | Сцяг Вялікабрытаніі Lotus F1-Renault | 55 |  | + 1 Круг | 15 | 1:46,224 (42) |
| 12 | Сцяг Фінляндыі Кімі Райканен | Сцяг Італіі Ferrari | 55 |  | + 1 Круг | 06 | 1:45,129 (36) |
| 13 | Сцяг Японіі Камуі Кабаясі | Сцяг Малайзіі Caterham F1-Renault | 55 |  | + 1 Круг | 20 | 1:47,753 (53) |
| 14 | Сцяг Швецыі Маркус Эрыксан | Сцяг Малайзіі Caterham F1-Renault | 54 |  | + 2 Круга | 22 | 1:47,500 (40) |
| 15 | Сцяг Вялікабрытаніі Макс Чылтан | Сцяг Расіі Marussia F1-Ferrari | 54 |  | + 2 Круга | 21 | 1:48,249 (49) |
| – | Сцяг Аўстраліі Даніэль Рык'ярда | Сцяг Аўстрыі Red Bull-Renault | 49 |  | DNF | 05 | 1:44,675 (48) |
| – | Сцяг Мексікі Эстэбан Гуцьерэс | Сцяг Швейцарыі Sauber-Ferrari | 35 |  | DNF | 12 | 1:47,782 (27) |
| – | Сцяг Германіі Адрыян Зуціл | Сцяг Швейцарыі Sauber-Ferrari | 32 |  | DNF | 17 | 1:48,040 (27) |
| – | Сцяг Францыі Жан-Эрык Вернь | Сцяг Італіі Toro Rosso-Renault | 18 |  | DNF | 09 | 1:48,527 (04) |
| – | Сцяг Францыі Жуль Б'яншы | Сцяг Расіі Marussia F1-Ferrari | 08 |  | DNF | 19 | 1:51,473 (04) |
| – | Сцяг Венесуэлы Пастор Мальданада | Сцяг Вялікабрытаніі Lotus F1-Renault | 07 |  | DNF | 16 | 1:50,929 (06) |
| – | Сцяг Мексікі Серхіа Перэс1 | Сцяг Індыі Force India-Mercedes | – | – | DNS | 14 |  |
|
| Крыніца: F1.com |
|

**Заўвагі:**

1. **↑** Серхіа Перэс не здолеў стартаваць з-за тэхнічных праблем перад стартам гонкі

### Пазіцыі пасля гонкі

Пазіцыі пілотаў у чэмпіянаце

|  |  |  |  |
| --- | --- | --- | --- |
|  | Паз. | Пілот | Ачкі |
|  | 1 | Сцяг Германіі Ніка Розберг | 43 |
|  17 | 2 | Сцяг Вялікабрытаніі Льюіс Хэмілтан | 25 |
|  1 | 3 | Сцяг Іспаніі Фернанда Алонса | 24 |
|  1 | 4 | Сцяг Вялікабрытаніі Дженсан Батан | 23 |
|  3 | 5 | Сцяг Даніі Кевін Магнусэн | 20 |
|

Пазіцыі канструктараў у чэмпіянаце

|  |  |  |  |
| --- | --- | --- | --- |
|  | Паз. | Канструктар | Ачкі |
|  1 | 1 | Сцяг Германіі Mercedes | 68 |
|  1 | 2 | Сцяг Вялікабрытаніі McLaren-Mercedes | 43 |
|  | 3 | Сцяг Італіі Ferrari | 30 |
|  | 4 | Сцяг Вялікабрытаніі Williams-Mercedes | 20 |
|  | 5 | Сцяг Індыі Force India-MMercedes | 19 |
|

Зноскі
------

1. ↑  Афіцыйныя вынікі кваліфікацыі **(нявызн.)**. Праверана 30 Сакавіка 2014. (англ.)
2. ↑  Афіцыйныя вынікі гонкі **(нявызн.)**. Праверана 5 красавіка 2014. (англ.)

Спасылкі
--------

* sepangcircuit.com — афіцыйны сайт Гран-Пры Малайзіі